**ΕΡΤ1 – Τροποποιήσεις προγράμματος**

**ΔΕΥΤΕΡΑ 3 ΑΥΓΟΥΣΤΟΥ 2020**

**................................................................................................**

**18.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**18.15 ΕΛΛΗΝΙΚΗ ΤΑΙΝΙΑ K8  W**

**«Ένας μάγκας στα σαλόνια»**

**Κοινωνικό-αισθηματικό δράμα, παραγωγής 1969.**

**Σκηνοθεσία:** Κώστας Καραγιάννης

**Φωτογραφία:** Βασίλης Βασιλειάδης

**Μουσική:** Δήμος Μούτσης

**Παίζουν:** Γιάννης Βόγλης, Μέμα Σταθοπούλου, Δέσποινα Στυλιανοπούκλου, Θανάσης Μυλωνάς, Μαρίκα Κρεββατά, Νέλλη Παππά, Λαυρέντης Διανέλλος, Χρήστος Τσαγανέας, Μάκης Δεμίρης, Νάσος Κεδράκας, Κώστας Μπαλαδήμας, Γιώργος Βουτσινός, Γιώργος Μεσσάλας, Θόδωρος Κεφαλόπουλος, Χρυσή Κοζύρη, Δώρα Φύτιζα, Γιάννης Λιακάκος, Αλέκα Παραμερίτη, Μαίρη Μιχελή, Γιώργος Τσαούσης, Γιάννης Πετρίτσης, Γρηγόρης Στεφάνου, Άγγελος ΜαυρόπουλοςΣενάριο: Λάκης Μιχαηλίδης

**Διάρκεια:** 92'

**Υπόθεση:** Σε κάποιο νησί, ένας νεαρός ψαράς, ο Πετρής, σώζει από βέβαιο θάνατο την Έλενα, την κακομαθημένη κόρη του εφοπλιστή Γεράσιμου Νικολάου που έχει έρθει στο νησί για να αγοράσει την ψαριά. Όμως, η δουλειά χαλάει και ο Πετρής αναγκάζεται να πάει στην Αθήνα και να ζητήσει τη βοήθεια της Έλενας, ώστε να μη μείνουν απούλητα τα ψάρια. Η Έλενα βρίσκει ευκαιρία να τον ταπεινώσει και να κολακέψει τον εγωϊσμό της, ενώ ο Πετρής υποκύπτει. Πιασμένος στα δίχτυα της, ξεχνάει ακόμα και την αρραβωνιαστικιά του, τη Βιολέτα. Στη συνέχεια κατηγορείται για απόπειρα δολοφονίας, αλλά τη γλιτώνει, χάρη στην κατάθεση της Έλενας, η οποία έχει συνειδητοποιήσει το κακό που του έκανε και, μεταμελημένη, τον αφήνει να γυρίσει στο νησί, στην αγαπημένη του Βιολέτα και στον πατέρα του.

**20.00 ΔΕΣ ΚΑΙ ΒΡΕΣ  W**

**.........................................................................................**

**ΤΡΙΤΗ 4 ΑΥΓΟΥΣΤΟΥ 2020**

**..........................................................................................**

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**22.00 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ (E)   GR**

**(AGATHA CHRISTIE'S POIROT)**

**«Η δολοφονία του Ρότζερ Ακρόιντ» (The murder of Roger Ackroyd)**

Σ’ αυτό το επεισόδιο, παραγωγής Αγγλίας 2000, πρωταγωνιστούν οι Ντέιβιντ Σάτσετ (στο ρόλο του Ηρακλή Πουαρό), Φίλιπ Τζάκσον (στο ρόλο του Αρχιεπιθεωρητή Τζέιμς Τζαπ), Όλιβερ Φορντ Ντέιβις, Μάλκολμ Τέρις, Σελίνα Καντέλ, Φλόρα Μοντγκόμερι, Νάιτζελ Κουκ.

**Σκηνοθεσία:** Άντριου Γκριβ

**Σενάριο:** Κλάιβ Έξτον

**Υπόθεση:** Στο επεισόδιο αυτό  βρίσκουμε τον αγαπημένο Βέλγο ντετέκτιβ, Ηρακλή Πουαρό, να έχει πρόσφατα συνταξιοδοτηθεί και αποσυρθεί σ’ ένα όμορφο και ήσυχο χωριό στην επαρχία της Αγγλίας, απολαμβάνοντας την ενασχόλησή του με τον κήπο του.  Η ήσυχη ζωή του, όμως, σύντομα θα διαταραχθεί, καθώς καλείται να εξιχνιάσει το φόνο του πλούσιου βιομήχανου Ρότζερ Ακρόιντ με τη βοήθεια του τοπικού γιατρού Σέπαρντ. Ο Ρότζερ Ακρόιντ, γείτονας του Πουαρό, βρίσκεται από το δόκτορα Σέπαρντ, δολοφονημένος στο γραφείο του σπιτιού του. Καθώς όλοι στο σπίτι είναι ύποπτοι  και τα πάντα πιθανά, περνούν από την εξονυχιστική εξέταση του Πουαρό. Από την υπηρέτρια που έχει μόλις απολυθεί μέχρι τον προσωπικό του γραμματέα, τον οποίο ο Ακρόιντ αντιπαθούσε ανοικτά. Ούτε η άπληστη κουνιάδα του και η αξιολάτρευτη κόρη της είναι υπεράνω πάσης υποψίας. Αλλά και κανείς δεν μπορεί να εξηγήσει την ξαφνική εξαφάνιση του υιοθετημένου γιου του Ραλφ, ο οποίος έχει πολλά να κερδίσει από το θάνατο του Ακρόιντ. Με τη βοήθεια του γιατρού Σέπαρντ και της ιδιόρρυθμης αδελφής του Κάρολιν, ο Πουαρό και ο παλιός του συνεργάτης στις εξιχνιάσεις δολοφονιών Αρχιεπιθεωρητής της Σκότλαντ Γιαρντ, Τζέιμς Τζαπ, αρχίζουν να ξετυλίγουν το κουβάρι μιας πλεκτάνης εκβιασμού, φθόνου και δολοφονίας.

Η ιστορία είναι βασισμένη στο βιβλίο της **Άγκαθα Κρίστι «The murder of Roger Ackroyd» («Ποιος σκότωσε τον Ρότζερ Ακρόιντ»),** που πρωτοδημοσιεύθηκε το 1926 αλλά -σχεδόν ένα αιώνα αργότερα- παραμένει,  ένα έξοχο δείγμα του είδους του και έχει ψηφιστεί από την Ένωση Συγγραφέων Αστυνομικής Λογοτεχνίας ως «το καλύτερο αστυνομικό μυθιστόρημα που γράφτηκε ποτέ».

**24.00 ΕΙΔΗΣΕΙΣ + ΑΘΛΗΤΙΚΑ+ΚΑΙΡΟΣ W**

**..........................................................................................**

**ΤΕΤΑΡΤΗ 5 ΑΥΓΟΥΣΤΟΥ 2020**

**..........................................................................................**

**21.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ + ΑΘΛΗΤΙΚΑ + ΚΑΙΡΟΣ  W**

**22.15 ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ (E)   GR**

**(AGATHA CHRISTIE'S POIROT)**

**«Ο θάνατος του λόρδου Εντγκαρ» (Lord Edgware Dies)**

Σ’ αυτό το επεισόδιο, παραγωγής Αγγλίας 2000, πρωταγωνιστούν οι Ντέιβιντ Σάτσετ (στο ρόλο του Ηρακλή Πουαρό), Φίλιπ Τζάκσον (στο ρόλο του Αρχιεπιθεωρητή Τζέιμς Τζαπ), Χιου Φρέιζερ (στο ρόλο του Κάπτεν Χέιστινγκς), Πολίν Μοράν (στο ρόλο της γραμματέως Μις Λέμον), Έλεν Γκρέις, Τζον Καστλ, Φιόνα Άλεν, Ντομινίκ Γκαρντ.

**Σκηνοθεσία:** Μπράιαν Φάρνχαμ

**Σενάριο:** Άντονι Χόροβιτς

**Υπόθεση:** Ύστερα από ένα μικρό διάλειμμα στην ήσυχη αγγλική ύπαιθρο, ο Ηρακλής Πουαρό επιστρέφει στο Λονδίνο, όπου ένα βράδυ σε μια παράσταση γνωρίζει τη διάσημη ηθοποιό Τζέιν Γουίλκινσον. Ο Πουαρό, γοητευμένος από τη νεαρή ηθοποιό, δέχεται να τη βοηθήσει όταν εκείνη του ζητάει να αναλάβει την υπόθεση του διαζυγίου της και να απαλλαγεί από τον βάναυσο και αφόρητο σύζυγό της, λόρδο Έντγκαρ. Ο Πουαρό, προς μεγάλη του έκπληξη, όταν επισκέπτεται τον λόρδο Έντγκαρ, μαθαίνει ότι εκείνος ήδη έχει συναινέσει για το διαζύγιο. Είκοσι τέσσερις ώρες μετά την επίσκεψη του Πουαρό, ο λόρδος Έντγκαρ βρίσκεται δολοφονημένος στη βιβλιοθήκη του σπιτιού του. Όμως, όλοι οι πιθανοί ύποπτοι έχουν ακλόνητο άλλοθι για το βράδυ της δολοφονίας. Ο Πουαρό θα κληθεί να εξιχνιάσει αυτή τη μυστηριώδη και εξαιρετικά μπλεγμένη υπόθεση και θα ανακαλύψει πως τίποτα δεν είναι όπως φαίνεται στο λαμπερό κόσμο του θεάτρου και της αριστοκρατίας.

Το επεισόδιο βασίζεται στο μυθιστόρημα της Άγκαθα Κρίστι «Lord Edgware Dies» («Στοίχημα με τον Διάβολο»), γνωστό επίσης και με τον τίτλο «Thirteen at dinner» («Δεκατρείς σε δείπνο»), το οποίο η συγγραφέας ολοκλήρωσε κατά τη διάρκεια των διακοπών της στη Ρόδο το 1933.

**24.00 ΕΙΔΗΣΕΙΣ + ΑΘΛΗΤΙΚΑ+ΚΑΙΡΟΣ W**

**..........................................................................................**

**ΠΕΜΠΤΗ 6 ΑΥΓΟΥΣΤΟΥ 2020**

**................................................................................................**

**18.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**18.15 ΕΛΛΗΝΙΚΗ ΤΑΙΝΙΑ  (K)  W**

**«Η  χαρτορίχτρα»**

**Κωμωδία, παραγωγής 1976.**

**Σκηνοθεσία:** Κώστας Καραγιάννης

**Σενάριο:** Λάκης Μιχαηλίδης

**Μουσική:** Γιώργος Κατσαρός  - Μαρινέλλα (τραγούδι)

**Παίζουν:** Σταύρος Παράβας, Δέσποινα Στυλιανοπούλου, Νατάσσα Αποστόλου, Θύμιος Καρακατσάνης, Σταύρος Ξενίδης, Νιτήτας Πλατής, Τζόλυ Γαρμπή

**Διάρκεια:** 90'

**Υπόθεση:** Δεν είναι μόνο η φτώχεια αλλά και ο έρωτας, που ωθεί έναν άνθρωπο να θέλει να εξασφαλίσει το μέλλον του. Ο Σταύρος, μόλις απολύεται από το στρατό, αντιμετωπίζει πολλά προβλήματα. Μην μπορώντας να βρει δουλειά, αναγκάζεται να μεταμφιεστεί σε γυναίκα και να παραστήσει τη χαρτορίχτρα! Αφού πρώτα περάσει από πολλές δύσκολες και σπαρταριστές περιπέτειες, θα καταφέρει να πετύχει τελικά τον σκοπό του και να κατακτήσει την εκλεκτή της καρδιάς του, Ρίτα.

**20.00 ΔΕΣ ΚΑΙ ΒΡΕΣ  W**

**.........................................................................................**

**ΠΑΡΑΣΚΕΥΗ 7 ΑΥΓΟΥΣΤΟΥ 2020**

**................................................................................................**

**18.00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ  W**

**18.15 ΕΛΛΗΝΙΚΗ ΤΑΙΝΙΑ   W**

**«Η εφοπλιστίνα»  Κ**

**Κωμωδία, παραγωγής 1971.**

**Σκηνοθεσία:** Κώστας Καραγιάννης

**Σενάριο:** Άλκης Παππάς, Γιάννης Πολίτης

**Διεύθυνση φωτογραφίας:** Βασίλης Βασιλειάδης

**Παίζουν:** Δέσποινα Στυλιανοπούλου, Ανδρέας Μπάρκουλης, Γιώργος Παπαζήσης, Σταύρος Ξενίδης, Ρίτα Άντλερ, Αλίκη Ζωγράφου, Σωτήρης Τζεβελέκος

**Μουσική σύνθεση:** Γιώργος Ζαμπέτας

**Διάρκεια:** 98'

**Υπόθεση:** Ο εφοπλιστής Καρανίκας, που αναζητεί εδώ και χρόνια τη χαμένη στα χρόνια της Κατοχής κόρη του, τη βρίσκει τελικά με τη συνδρομή ενός τραυλού ντετέκτιβ. Πηγαίνοντας όμως να τη συναντήσει, σκοτώνεται σε τροχαίο δυστύχημα, αφήνοντάς της όλη του την περιουσία. Η Δέσποινα, από πλανόδια κουλουροπώλις, με έφεση στο τραγούδι, γίνεται από τη μια στιγμή στην άλλη εφοπλιστίνα και προσπαθεί να προσαρμοστεί στο νέο της ρόλο. Ενώ οι διευθυντές προσωπικού, δημοσίων σχέσεων και νομικών υποθέσεων της εταιρείας, διεκδικούν ο καθένας για τον εαυτό του τη θέση του γενικού διευθυντή, η Δέσποινα ερωτεύεται έναν απατεώνα, τον πλεϊμπόι Τζακ, ο οποίος τη θέλει μόνο για τα λεφτά της. Δεν αργεί να καταλάβει το ποιόν του και τον διώχνει με τις κλοτσιές. Τον πόνο της έρχεται να απαλύνει τώρα ο οικονομικός διευθυντής, ο Πέτρος, τον οποίο ο πατέρας της είχε σπουδάσει σαν πραγματικό παιδί του. Κοντά του, η Δέσποινα θα βρει στοργή, αγάπη και τρυφερότητα.

**20.00 ΔΕΣ ΚΑΙ ΒΡΕΣ  W**

**.........................................................................................**

**Σημειώνεται ότι οι σειρές «ΜΙΣ ΜΑΡΠΛ» (Ε) στις 02 & 03.08.2020,  «ΟΙ ΠΕΡΙΠΕΤΕΙΕΣ ΤΟΥ ΗΡΑΚΛΗ ΠΟΥΑΡΟ» (Ε)  στις  05.08.2020 και «ΝΤΕΤΕΚΤΙΒ ΜΕΡΝΤΟΧ» (Ε) στις 06 & 07.08.2020 θα μεταδοθούν με ώρα έναρξης 22.15.**